GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/23-02/15

URBROJ: 2158-44-23-2

Osijek, 7. prosinca 2023. godine

**Z A P I S N I K**

36. sjednica Školskog odbora Graditeljsko-geodetske škole Osijek održana je od 4. do 7. prosinca 2023. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu

Poziv na sjednicu i zapisnik 35. sjednice upućen je svim članovima Školskog odbora dana 4. prosinca 2023. godine.

### Nazočni članovi Školskog odbora:

Iz reda nastavnika: Marko Molnar, nastavnik

Gabrijela Anić, nastavnica

Predstavnici osnivača: Tihomir Štefić

Antonio Mihalj

Mirko Ivković

Predstavnik roditelja: Ivana Nićin

Odsutni:

Predstavnik radnika: Marina Matić

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

***D n e v n i r e d***

1. Usvajanje zapisnika 35. sjednice Školskog odbora
2. Prethodna suglasnost školskog odbora ravnatelju za sklapanje ugovora o radu na određeno puno radno vrijeme za radno mjesto “Nastavnik/ca engleskog jezika”
3. Razno, pitanja i prijedlozi

**T. 1.** Jednoglasno usvojen zapisnik 35. sjednice školskog odbora.

**T. 2.** S obzirom da je u šk. g. 2023./2024., nastavnica engleskog jezika i koordinatorica državne mature Marina Matić otišla je na porodiljni dopust, a Amalija Bošnjak zaposlila se u obrtničkoj školi Osijek te prestala obavljati poslove državne mature te se zbog navedenog ukazala potreba za zapošljavanjem nastavnice engleskog jezika, na 40 sati rada tjedno, 8 sati rada dnevno, počevši odmah, s trajanjem do povratka Marine Matić s porodiljnog dopusta.

Natječaj je trajao od 7. do 15. studenog 2023. godine. Na natječaj se prijavilo 9 kandidata a 7 je ispunjavalo uvjete natječaja.

Kandidati su vrednovani temeljem pisanog testiranja te razgovora- intervjua, koji su se održali 28. studenog 2023. godine. Od 4 kandidata koja su pristupila pisanom testiranju, 3 kandidata s najvećim brojem bodova pozvano je na intervju- razgovor.

Kandidatkinje su ispitivane o motivima za rad u školi, ranijem radnom iskustvu, komunikativnim vještinama te osobnim karakteristikama koje su bitne za rad na radnom mjestu nastavnice engleskog jezika.

Nakon provedenog natječaja, te s obzirom da je najviši broj bodova na pisanom testiranju te razgovoru- intervjuu ostvarila kandidatkinja Iva Rišner, ovim putem Ravnatelj od školskog odbora traži prethodnu suglasnost za sklapanje ugovora o radu na određeno puno radno vrijeme (s 8 sati dnevnog, te 40 sata ukupnog tjednog radnog vremena) počevši od 7. prosinca 2023.godine, s *Ivom Rišner iz Osijeka*.

Prigovora na prijedlog nije bilo, te je jednoglasno donijeta:

**O D L U K A**

Daje se prethodna suglasnost u vezi sa zasnivanjem radnog odnosa na određeno puno radno vrijeme **s Ivom Rišner, za radno mjesto nastavnice engleskog jezika** počevši 7. prosinca 2023.godine.

Pitanja i dodatnih prijedloga nije bilo, te je sjednica je završila 7. prosinca 2023. godine u 12:01 sati.

**Zapisnik izradila Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.